dh-unibe/image-text_koenigsfelden-charters-post-1500 huggingface dataset:
Wir, Ruͦdolf, von gots genaden herzog ze Oͤstˀr₎, ✳ ze Styr und ze Kˀnden✳ und graf ze Tyrol ꝫꝭ,
tuͦn kunt, ✳ swas guͤtˀ odˀ gùlte, ✳ hoͤltzˀ ✳ odˀ wèlde ✳ die durlùchtig, hochgeborne fùrstinne, unsˀ herzeliebe pesel ✳ frow Agnes, wilent kùngin ze Ungˀn, odˀ die erbˀn, geistlichen, die eptischin und
dˀ convēt gemeinlich, ✳ irr ✳ und unsˀr ✳ stift ✳ des gotzhuses ze Kùngsvelt, Sant Claren ordens,
in Costenzer bistuͦm, gemeinlich odˀ sunderlich ✳ von dˀ erbˀn Annen Thygin von Zùrich, ✳ dù
etzwēne hatte ze einē elichen manne ✳ Johansz, seligen, ✳ den Schnidˀ von Baden ✳ und darnach
Johansen, seligen, von Trostbgˀ, ✳ odˀ von iren erben ✳ hie nach koͧffent ✳ untz an driie mark geltes
solichˀ guͤter, die si von uns ze lehen hant, ✳ daz wir die eigenschaft dˀ selben guͤtˀn, ✳ hoͤven, ✳
huͦben, ✳ schuͦppassen, ✳ akkern, ✳ matten, ✳ garten, ✳ boͧngarten, ✳ wingarten, ✳ hoͤltzˀ, ✳ gevilden, ✳ welden ✳
wūne ✳ und weide ✳ odˀ wie si genāt sint ✳ odˀ werdent, ✳ die gelegen sint in dem banne ✳ ze
Birmersdorf, ✳ untz an driie mark geltes, als vor bescheiden ist, ✳ gegeben haben ✳ wizzētlich ✳
fùr uns, ✳ unsˀ bruͦdˀ und erben ✳ und geben mit disem brief recht und redelich ✳ in wise ✳ einˀ
ewigen, unwidˀruͤfflichen gabe, ✳ die mā nennet undˀ den lebenden, ✳ den vorgen̄̄ unsrˀ hertzē-
lieben peseln ✳ frowen Agnesen, wilent kùngin ze Ungˀn, ✳ und dem egen̄̄ convēt unsrˀ stift
ze Kùngsvelt ✳ gemeinlich und sundˀlich ✳ nach gelegenheit dˀ kuͤnftigen wandelūg in dˀselben
sache. ✳ mit urkùnd ditz briefs, ✳ der mit unsˀm anhangendem ingesigel vˀsigelt ✳ und durch
hende des erwirdigen byschof Johans₎ von Gurk, unsˀs kantzlers, gegeben ist ✳ ze Brugg
an dem nechsten donrstag vor sant Michels tag, ✳ nach gots gebùrte ✳ tusent drùhundtˀ ✳
fùnfzig jaren ✳ und dar nach in dem drittē jare.
✳ transeat ✳
353
Königsf. 249
Kgsf. 249
K
E ✳ 14
Staatsarchiv
AARGAU
Birmenstorf
✳ dˀ ✳ iij ✳ brief wie
uns die eigenschaft geben ist
wie hertzog Ruͦdolff vō Oͤsterrich
bestaͤt den koùff über Birmistorff
so Kùngsfeld₎
✳ fròw Agnes ✳
mit denē vō Trostberg gethan
bestaͤttet
1353 ✳